CELEX: 32016R0004
Language: sk
Date: 2016-01-05 00:00:00
Title: Nariadenie Komisie (EÚ) 2016/4 z 5. januára 2016, ktorým sa mení nariadenie Európskeho parlamentu a Rady (ES) č. 216/2008, pokiaľ ide o základné požiadavky ochrany životného prostredia (Text s významom pre EHP)

6.1.2016   
            
            
               SK
            
            
               Úradný vestník Európskej únie
            
            
               L 3/1
            
         NARIADENIE KOMISIE (EÚ) 2016/4
   z 5. januára 2016,
   ktorým sa mení nariadenie Európskeho parlamentu a Rady (ES) č. 216/2008, pokiaľ ide o základné požiadavky ochrany životného prostredia
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES (1), a najmä na jeho článok 6 ods. 2,
   keďže:
   
               (1)
            
            
               V článku 6 ods. 1 nariadenia Európskeho parlamentu a Rady (ES) č. 216/2008 sa požaduje, aby výrobky, súčasti a zariadenia spĺňali požiadavky ochrany životného prostredia uvedené v zväzku I a II prílohy 16 k Dohovoru o medzinárodnom civilnom letectve (ďalej len „Chicagsky dohovor“) platného od 17. novembra 2011 s výnimkou dodatkov k uvedenej prílohe.
            
         
               (2)
            
            
               Zväzky I a II prílohy 16 k Chicagskému dohovoru boli v roku 2014 zmenené, pričom sa zaviedli nové hlukové normy.
            
         
               (3)
            
            
               Nariadenie (ES) č. 216/2008 by sa preto malo zodpovedajúcim spôsobom zmeniť.
            
         
               (4)
            
            
               Opatrenia stanovené v tomto nariadení sú založené na stanovisku vydanom Európskou agentúrou pre bezpečnosť letectva v súlade s článkom 17 ods. 2 písm. b) a článkom 19 ods. 1 nariadenia (ES) č. 216/2008.
            
         
               (5)
            
            
               Opatrenia stanovené v tomto nariadení sú v súlade so stanoviskom výboru zriadeného podľa článku 65 nariadenia (ES) č. 216/2008,
            
         PRIJALA TOTO NARIADENIE:
   Článok 1
   V článku 6 nariadenia (ES) č. 216/2008 sa odsek 1 nahrádza takto:
   
      „1.   Výrobky, súčasti a zariadenia spĺňajú požiadavky ochrany životného prostredia, ktoré obsahuje zmena 11-B k zväzku I a zmena 8 k zväzku II prílohy 16 k Chicagskému dohovoru platného k 1. januáru 2015, s výnimkou dodatkov k prílohe 16.“
   
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. januára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 79, 13.3.2008, s. 1.